2019. gada 24. aprīlī Rīkojums Nr. 193

Rīgā (prot. Nr. 21 19. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Izglītības un zinātnes ministrijai:

1.1. 145 491 *euro* pārskaitīšanai biedrībai "Latvijas Tenisa savienība", lai segtu veiktos un plānotos izdevumus, kas saistīti ar Federācijas kausa (FED CUP) izcīņas sacensību organizēšanu Latvijā no 2019. gada 19. aprīļa līdz 2019. gada 20. aprīlim;

1.2. 90 000 *euro* pārskaitīšanai biedrībai "Latvijas Basketbola savienība", lai segtu izdevumus, kas saistīti ar 2019. gada Eiropas čempionāta basketbolā sievietēm finālturnīra grupas turnīra organizēšanu Latvijā no 2019. gada 27. jūnija līdz 2019. gada 7. jūlijam;

1.3. finansējumu, kas nepārsniedz 75 000 *euro*, pārskaitīšanai biedrībai "Latvijas Hokeja federācija", lai nodrošinātu Latvijas vīriešu hokeja izlases spēlētāju apdrošināšanu saistībā ar spēlētāju piedalīšanos Latvijas vīriešu hokeja izlases treniņprocesā, pārbaudes spēlēs un 2019. gada pasaules čempionātā hokejā Slovākijā no 2019. gada 10. maija līdz 2019. gada 26. maijam;

1.4.  56 924 *euro* pārskaitīšanai biedrībai "Latvijas Vieglatlētikas savienība", lai segtu izdevumus, kas saistīti ar Latvijas vieglatlētikas izlases dalību 2019. gada Eiropas komandu čempionātā Horvātijā no 2019. gada 10. augusta līdz 2019. gada 11. augustam;

1.5. 42 585 *euro* pārskaitīšanai biedrībai "Latvijas Riteņbraukšanas federācija", lai segtu izdevumus, kas saistīti ar 2019. gada Eiropas čempionāta BMX organizēšanu Latvijā no 2019. gada 11. jūlija līdz 2019. gada 14. jūlijam;

1.6. 30 000 *euro* pārskaitīšanai biedrībai "Latvijas Basketbola savienība", lai segtu izdevumus, kas saistīti ar 3 x 3 basketbola turnīra "Ghetto Basket Challenger" organizēšanu Latvijā no 2019. gada 7. augusta līdz 2019. gada 8. augustam.

2. Izglītības un zinātnes ministrijai pieprasījumu par šā rīkojuma 1.3. apakšpunktā minēto finansējumu iesniegt Finanšu ministrijā atbilstoši faktiski nepieciešamo izdevumu apmēram. Pieprasījumam pievienot Latvijas vīriešu hokeja izlases spēlētāju apdrošināšanas polisi.

Ministru prezidents A. K. Kariņš

Izglītības un zinātnes ministre I. Šuplinska